Amerikkalainen Hyperloop-yritys käy parhaillaan keskusteluja siitä, voisiko tunneli Suomesta Ruotsiin olla totta muutaman vuoden kuluttua. Yritys etsii pilottikohteita hankkeelle, jossa ihmisiä ja tavaraa voitaisiin kuljettaa äänennopeudella liikkuvissa kapseleissa.

Amerikkalainen Hyperloop-yritys etsii pilottikohteita hankkeelle, jossa ihmisiä ja tavaraa voitaisiin kuljettaa kapseleissa, jotka liikkuisivat äänennopeudella alipaineistetussa tunnelissa.

Nopea yhteys muuttaisi täysin kaupunkien väliset suhteet. Alan James

Turku, Ahvenanmaa ja Tukholman seutu ovat nousseet esiin potentiaalisina kohteina.

– Hyperloopilla matka Tukholmasta Helsinkiin kestäisi puoli tuntia ja Turusta Helsinkiin viisitoista minuuttia. Nopea yhteys muuttaisi täysin kaupunkien väliset suhteet. Siksi olemme kiinnostuneet tästä reitistä, kertoo Hyperloop Technologiesin varatoimitusjohtaja Alan James.

Yritys on esitellyt keskiviikkona toimintaansa Turussa. Matka Turusta Tukholmaan hoituisi yrityksen arvion mukaan 11 minuutissa.

Reitti Suomesta Ruotsiin muutamassa vuodessa?

Tällä hetkellä Hyperloop Technologies suorittaa järjestelmän testauksia Yhdysvalloissa. Hyperloop haluaisi rakentaa pilottireitin Suomen ja Ruotsin välille muutaman vuoden kuluttua.

– Nyt keskustelemme asiasta kaupunkien johtajien ja liike-elämän kanssa. Kaikki ovat olleet innoissaan, emmekä ole saaneet lainkaan kielteistä palautetta, Alan James sanoo.